Sangardak (qishloq). Sangardak — Surxondaryo viloyatining Sariosiyo tumanida joylashgan qishloq. Qishloq Denov shahridan 30 kilometr va viloyat markazi boʻlgan Termiz shahridan 205 kilometr uzoqlikda joylashgan. Qishloq asosan togʻli hududdan iborat. Tuman hududi boʻylab Hisor togʻ tizmasi choʻzilgan boʻlib, undan Surxondaryo, Toʻpalangdaryo, Obizarang va boshqa togʻ daryolari oqib tushadi. Koʻpchilikka mashhur boʻlgan Sangardak sharsharasi ushbu qishloqda joylashgan. Ushbu sharshara yer sathidan 120 metr balandlikdagi togʻ qoyasidan otilib tushadi.